આપણે જીવનમાં થોડી પણ તકલીફ આવી જાય તો તરત જ એવુ વિચારીએ છીએ કે, શા માટે? શા માટે મારી સાથે જ આવુ થયુ? શા માટે હું જ? કેટલાક તો ભગવાન પર ચઢી બેસે કે, ભગવાન મારી તરફ જોતો જ નથી. પણ ક્યારેય આપણે એવુ વિચારીએ છીએ કે આ બધા કદાચ આપણી નજરના દાવપેચ છે. તમે કેવી રીતે જુઓ છો સ્થિતિને એ જ તો મહત્વનું છે. સૌથી ઉત્તમ ઉદાહરણ તેનું – IMposible, જેને તમે I M possible પણ વાંચી શકો. એટલે કે ફરક છે માત્ર દ્રષ્ટિકોણનો. વિચારીએ તો, એ શક્ય છે કે આપણે જે રીતે જોઇએ છીએ સ્થિતિ એનાથી અલગ એન્ગલ પણ ધરાવતી હોય છે.